EMLÉKEZTETŐ

A Győr-Moson-Sopron Megyei Mérnöki Kamara Elnökségének 2008.09.15. napján tartott üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara  Hivatali helyisége (III. emelet 317. sz.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. A napirendhez tartozó írásos mellékleteket az Elnökség tagjai megkapták. 
1. Aktuális megyei Mérnöki Kamarai kérdések megbeszélése.

Elnökség

2. Kamarai díjakkal kapcsolatos állásfoglalás kialakítása

Kovács István elnök, ld. kiadott anyagot

3. A 2008. évi XLIX. törvény végrehajtásával kapcsolatos értelmezések

Dr. Bakos Ágnes titkár, ld. kiadott anyagot

4. Energia auditálásával kapcsolatos kamarai feladatok

Kovács István elnök

5. Nyugat-dunántúli Operatív Program akcióterv megbeszélése

Kovács István elnök, ld. kiadott anyagot

6. Kötelező SZAKMAI továbbképzés szervezése

Dr. Neiger Róbert és Bukovics János elnökségi tagok

7. Tagfelvételek, engedélyek, fellebbezések.

Dr. Bakos Ágnes titkár

8. Egyebek.

Napirendek:

1. 
Aktuális megyei Mérnöki Kamarai kérdések megbeszélése.

Elnökség
Kovács István:

Szeretnénk a Hírlevélbe egy olyan felhívást tenni, hogy ne feledkezzenek meg tagjaink a jogosultságok érvényességének lejártáról. 

2. 
Kamarai díjakkal kapcsolatos állásfoglalás kialakítása

Kovács István elnök, ld. kiadott anyagot

Kovács István:

Mindegyik díj abba az irányba hat, hogy egyszerűbb legyen és kevesebb költséget jelentsen tagjainknak. Véleményem szerint támogatni kell.

Koch Péter:

Túlbuzgóságot tapasztalok a közbeszerzési eljárásoknál a nyilatkozatok csatolásánál. Vissza kellene térni az adminisztráció egyszerűsítésére és ezt az álláspontot kellene képviselni. 

3. 
A 2008. évi XLIX. törvény végrehajtásával kapcsolatos értelmezések

Dr. Bakos Ágnes titkár, ld. kiadott anyagot

Dr. Bakos Ágnes:

Dr. Korda János összefoglalta a Mérnöki Kamara hatáskörébe tartozó jogosultságokkal kapcsolatos jogszabályokat. A kiadott értelmezésben foglaltak segítséget jelentenek a minősítéseknél és a határozatok kiadásánál. Az összefoglalót az elnökségi ülésről készült emlékeztetőhöz mellékeljük. 
4. 
Energia auditálásával kapcsolatos kamarai feladatok

Kovács István elnök

Kovács István:

Valami elindult épület auditálásban. 2009. január 1-től hatályba lép, hogy energia-tanúsítványokat kell kiállítani. A vizsga kérdések kidolgozása és a vizsga meghirdetése jövő hónapban megindul. Amikor a dátumok megvannak, a honlapra feltesszük. 

Dr. Tóth Péter: 
Van egyéni felkészülés és van tanfolyam. 

Kovács István: 
Nincs tanfolyamhoz kötve a vizsga. ha valaki megtanulja az anyagot, el tud menni vizsgázni.  

5. 
Nyugat-dunántúli Operatív Program akcióterv megbeszélése

Kovács István elnök, ld. kiadott anyagot

Kovács István:

Székely Imre küldött hozzánk egy anyagot. A táblázatos forma az Ülés meghívójának melléklete. Az Önkormányzat azt kérte, hogy észrevételeinket közöljük.  Ha valakinek észrevétele van, kérem, közölje. 
Koch Péter:

Szeretném elkérni a teljes anyagot. 

Kovács István:

A Mérnök Újság Ifjúsági különszáma indul. A cél a fiatalokkal minél korábban megismertetni, hogy van mérnöki kamara és mi a kamara feladata és stratégiája. A kiadvány a teljes magyar felsőoktatást célozta meg, ahol mérnökképzés folyik. 

7. 
Tagfelvételek, engedélyek, fellebbezések.

Dr. Bakos Ágnes titkár

2 fő kérte a tagfelvételét: Lavati István és Szabó-Siklódi Árpád Attila.

Jogosultság ügyében kérelmet terjesztettek elő:

Meghosszabbítások:

Horváth József: 
T-Sz (Tartószerkezeti szakértés)


ÉSz-Sz (Épületszerkezeti szakértés)

Szalai Kálmán: 
T-Sz (Tartószerkezeti szakértés)


ÉSz-Sz (Épületszerkezeti szakértés/építőmesteri szerkezetek szakterületre szűkítve)

Rovács Gábor: 
SZKV-hu (Hulladékgazdálkodás szakértés)


SZKV-vf (Víz- és földtani közeg védelem szakértés)

Tóth Csaba: 
Th-korlátozott (Hídszerkezet tervezésére kiterjesztett tartószerkezeti korlátozott tervezés) → teljes körű kérelme elutasításra került, így a lejárt korlátozott engedélye lett meghosszabbítva!

Kötelező továbbképzés szakmai modul hiányzik. Ha megvan, utána megújítható:

Csomai Miklós Zoltán: 
G-T (Épületgépész-mérnöki tervezés)

Új engedély:

Zelei Péter: 
T-T (Tartószerkezeti tervezés)


Th-T (Hídszerkezet tervezésére kiterjesztett tartószerkezeti tervezés)

Új engedély (megadható, ha a jogosultsági vizsgát megszerzi!)

Lüvi István: 
GD-T (Geodéziai tervezés)

Az elnökség egyhangú határozatot hozott a kérelmek teljesítéséről.

6. 
Kötelező SZAKMAI továbbképzés szervezése

Dr. Neiger Róbert és Bukovics János elnökségi tagok

Bukovics János:

Megkaptuk a létszámot, szakágakra bontva. Mi úgy tervezzük, hogy az első négy legnagyobb létszámot magában foglaló szakág szakmai kötelező tanfolyamának megszervezését vállalnánk. 

A legnagyobb a tartószerkezeti tagozat, 149 fő. A második a közlekedési 127 fővel, a harmadik a vizesek 110 fővel, a negyedik az épületgépészek 107 fővel. Többet megcélozni nem javasoljuk, esetleg még egy ötödiket. 

Kovács István:

Egyetértek, hogy a nagy szakcsoportokkal kell kezdeni. 

Bukovics János:

Több időpontot lefoglaltam októbertől decemberig. A legfontosabb lefoglalni a termet és előadót keríteni. 

Bartal György: 

Mi tudjuk, hogy melyik szakcsoportba kik vannak. Jó volna, ha kapnék egy listát, mert a hírleveleket lehetne tagozatnak kiküldeni. 

Lesz több továbbképzés, ezeknek az adminisztratív része hogyan zajlik? Szerintem az, hogy kéthetente szerveznénk egy napra, az nem szerencsés. 

Kovács István: 

Sűrűnek éreztem a kéthetenkénti szervezést. 

Bukovics János: 

El kellene dönteni, hogy mi a koncepció. 

Kovács István:

A következőben a 100 fő alatti létszámnál összefognánk a szomszéd megyékkel és öt év alatt az összes tagozatnál megrendeznénk a továbbképzéseket. 

Az Elnökség egyhangú döntéssel meghozta a következő Elnökségi határozatot. 

Az Elnökség úgy döntött, hogy havonta rendezzük meg a továbbképzéseket és a 100 fő alatti szakcsoporti létszámnál fogjunk össze a szomszédos megyékkel. 

8. 
Egyebek.

Kovács István: 

Szalai Kálmánnak szeretném átadni a Mérnöki Kamarák Európai Tanácsa által adott etikai követelményeket, amik beépítendők a mi kamarai szabályzatunkba. 

Tájékoztatom az Elnökséget, hogy a Mérnöki díjszabás ajánlatunkat kidolgoztuk és közzétételre kerül. Összhangba hoztuk az Építész Kamara által alkalmazott díjszámítással. 

- kmf. -

